STPI บวกกว่า 4% รับแผนซื้อหุ้นคืนวงเงิน 2 พันลบ.
STPI บวกสวนตลาด ณ เวลา 10.21 น. ราคาอยู่ที่ 15.40 บ. บวก 0.60 บ. หรือ 4.05% สูงสุดที่ 15.60 บ. ต่ำสุดที่ 15.20 บ. มูลค่าซื้อขายที่ 96.64 ลบ. โดยคาดว่าราคาหุ้นปรับตัวขึ้นแรง จากข่าวซื้อหุ้นคืนวงเงิน 2 พันลบ. ซึ่งจะเริ่มวันที่ 24 ก.ย.58-23 มี.ค.59
10 ก.ย. 2558

ผู้สื่อข่าวรายงานว่า ราคาหุ้นบริษัท เอสทีพี แอนด์ ไอ จำกัด (มหาชน) หรือ STPI ณ เวลา 10.21น. ราคาอยู่ที่ 15.40 บาท บวก 0.60 บาท หรือ 4.05% สูงสุดที่ 15.60 บาท ต่ำสุดที่ 15.20 บาท มูลค่าซื้อขายที่ 96.64 ล้านบาท ขณะที่ดัชนีตลาดหุ้นไทยโดยรวมลบ 0.31%

โดยปัจจัยที่ส่งผลให้ราคาหุ้นมีการปรับตัวขึ้นแรง คาดว่ามาจากประเด็นที่วานนี้ (10 ก.ย.) STPI อนุมัติโครงการซื้อหุ้นคืนของบริษัทในวงเงินไม่เกิน 2 พันล้านบาท เพื่อซื้อหุ้นคืนจากตลาดหลักทรัพย์แห่งประเทศไทย ไม่เกิน 162,518,147 หุ้น พาร์หุ้นละ 0.25 บาท คิดเป็นไม่เกิน 10% ของหุ้นที่จำหน่ายได้แล้วทั้งหมด โดยจะซื้อตั้งแต่วันที่ 24 ก.ย.58 ถึงวันที่ 23 มี.ค.59
 